钦定古今图书集成/明伦汇编/官常典/第728卷 > 吴观 陈非熊〈弟非罴 非彪 非虎 子圭 壆 侄墦 坑〉
## 钦定古今图书集成/明伦汇编/官常典/第728卷 > 吴观 陈非熊〈弟非罴 非彪 非虎 子圭 壆 侄墦 坑〉

按《绍兴府志》：“观字叔大，新昌人。尝为稽山书院山长，
与邑人陈非熊皆业儒，有气节。元兵入浙东，恭帝北
辕，檄报相对恸哭，即与协谋，奉宋宗室赵节，使图恢
复。集义勇千馀，缮城固守，力战而死。非熊弟非罴、非
彪、非虎，子圭、壆，侄墦坑数十辈皆被害，惟子埙留新
昌获免。”